## Nyomtatás

A következő feladatban egy weboldalt kell készítenie a nyomtatási eljárások fejlődésének rövid bemutatására a feladatleírás és a minta szerint. Nyissa meg a nyomtatas.html állományt és szerkessze annak tartalmát az alábbiak szerint:

1. A weboldal karakterkódolása utf-8, nyelve magyar, a böngésző címsorában megjelenő címe „*Nyomtatás*” legyen!
2. A weboldal fejrészében helyezzen el hivatkozást a nyomtatas.css stíluslapra, valamint a nyomtatas.js állományra a meglévő azonos típusú hivatkozások után!
3. A weboldalon keresse meg *Johannes Gutenberg, Alois Senefelder* és *William Henry Fox Talbot* nevét, majd alakítsa a nevek szövegét hivatkozássá! Kattintásra a hivatkozott weboldal új ablakban/böngészőfülön nyíljon meg. A fenti személyek munkásságát bemutató céloldalak URL címeit a webforras.txt szöveges állományban találja!
4. Helyezze el a minta szerinti helyeken egy-egy új bekezdésben a kezi\_szedes.jpg, az ofszet\_nyomogep.jpg és a nyomdagep\_pultja.jpg állományokat! A képekhez tartozó feliratokat (a böngészőben ezek jelenjenek meg, ha fölé visszük az egérkurzort, vagy ha a kép nem tölthető be) illessze be a webforras.txt szöveges állományból! A beillesztett képeket formázza a Bootstrap img-thumbnail osztálykijelölőinek használatával.
5. A weboldalon készítsen egy újabb tartalmi blokkot az alábbi leírás és a minta alapján:
   1. Az új tartalmi blokk a Bootstrap rács második sorában, a „*Digitális eljárások*” blokkja után helyezkedjen el! A sor blokkjainak (oszlopainak) szélességét a korábbi 6:6 helyett 4:4:4 arányban ossza el!
   2. A blokkba illessze be a webforras.txt szöveges állomány megfelelő részét! Alakítsa ki a minta szerinti 3-as szintű címsort és a felsorolást!
   3. A beillesztett űrlapban a méret megadására szolgáló mezők típusát módosítsa szám típusúra! A méret mezők alapértelmezett értékei az A3-as lapméretnek megfelelően 297 (szélesség) és 420 (magasság) legyenek!
   4. A papírtípus választását segítő lenyíló lista kódját egészítse ki, hogy a „*Matt, vastag, általános papír (120 g/m2)*” opció legyen az alapértelmezett!
   5. A kalkulalGomb azonosítójú gomb űrlapelem kattintás eseményéhez rendelje a kalkulal() függvényhívást!
   6. A gomb utáni keret elrejtéséhez formázza azt a valasz azonosítókijelölővel! Tanulmányozza a keret tartalmát, a megjelenítendő adatokat e szövegkörnyezetben kell majd elhelyeznie!
6. Nyissa meg a nyomtatas.css állományt, módosítsa a következők szerint:
   1. A bg-fej osztályba sorolt elemek háttérképe a drukletters.jpg kép legyen!
   2. A szélesség és magasság mezők margóját állítsa be úgy, hogy fent 0px legyen, vízszintesen középre kerüljenek, alattuk pedig 15px legyen!

7. Nyissa meg a nyomtatas.js állományt, módosítsa a függvényt a következők szerint:

1. A szelesseg és a magassag konstansok értékeit olvassa ki az űrlap megfelelő mezőiből!
2. A számítás részleteit (terulet változó és papir konstans értékeit) és a kiszámolt költséget a valasz azonosítójú keretben a minta szerinti szövegkörnyezetben jelenítse meg! Az adatokat még a keret láthatóvá tétele előtt írassa a weboldalra!

***Minta:*** *(A megoldás szövegének tagolása felbontástól függően eltérhet a képen láthatótól!)*

